Document ID: 31989R1611

ΚΑΝΟΝΙΣΜΟΣ ( ΕΟΚ ) αριθ . 1611/89 ΤΟΥ ΣΥΜΒΟΥΛΙΟΥ της 29ης Μαΐου 1989 σχετικά με την εφαρμογή του άρθρου^7 του κανονισμού ( ΕΟΚ ) αριθ.^355/77 στον τομέα του φελλού
ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ .^355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων και των προϊόντων της αλιείας^(1 ), όπως τροποποιήθηκε τελευταία από τον κανονισμό ( ΕΟΚ ) αριθ.^1760/87^(2 ), και ιδίως το άρθρο^7 παράγραφος^3,
την πρόταση της Επιτροπής^(3 ),
Εκτιμώντας :
ότι η ανάπτυξη της καλλιέργειας της φελλοδρυός και του τομέα του φελλού μπορούν να συμβάλλουν στη βελτίωση των γεωργικών διαρθρώσεων, ιδίως σε ορισμένες περιοχές της Μεσογείου
ότι οι ενέργειες που προβλέπονται στον κανονισμό ( ΕΟΚ ) αριθ.^355/77 αφορούν προς το παρόν μόνο τα προϊόντα φελλού που αναφέρονται στο παράρτημα^ΙΙ της συνθήκης,
δηλαδή εκείνα που περιλαμβάνονται στον κωδικό ΣΟ^4501 και πρέπει, επομένως, να επεκταθεί η εφαρμογή αυτών των ενεργειών στα μεταποιημένα προϊόντα φελλού που περιλαμβάνονται στους κωδικούς ΣΟ^4502, 4503 και 4504, ώστε η ανάπτυξη του τομέα του φελλού να μπορέσει να φέρει τα επιθυμητά αποτελέσματα στη βελτίωση της κατάστασης της γεωργίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1
Τα σχέδια που αναφέρονται στο άρθρο^7 παράγραφος^1 του κανονισμού ( ΕΟΚ ) αριθ.^355/77 μπορούν επίσης να αφορούν και την παραγωγή των μεταποιημένων προϊόντων που περιλαμβάνονται στους κωδικούς ΣΟ^4502, 4503 και 4504 .
Άρθρο 2
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 29 Μαΐου 1989 .

Labels: 6